b'\n_START_ARTICLE_\nMDMA\n_START_PARAGRAPH_\nMDMA (XTC, ecstasy, pagal IUPAC 1-(benzo[d][1,3]dioksol-5-il)-N-metilpropan-2-aminas) \xe2\x80\x93 vienas populiariausi\xc5\xb3 narkotik\xc5\xb3, amfetamino darinys. Lietuvoje da\xc5\xbeniausiai \xc5\xbeinomas pavadinimu \xe2\x80\x9eratas\xe2\x80\x9c, \xe2\x80\x9eratai\xe2\x80\x9c. Nors ratai tai tablet\xc4\x97s, \xc4\xaf kurias gali \xc4\xafeiti ir kit\xc5\xb3 narkotini\xc5\xb3 med\xc5\xbeiag\xc5\xb3, da\xc5\xbeniau amfetamino (tada \xe2\x80\x9eamfiniai ratai\xe2\x80\x9c, \xe2\x80\x9edelfinai\xe2\x80\x9c) ir daug kit\xc5\xb3. Ratams bendra tik tai, kad jie yra dviej\xc5\xb3 ar trij\xc5\xb3 med\xc5\xbeiag\xc5\xb3 mi\xc5\xa1inys, kuriame beveik visad yra MDMA. Medicinoje MDMA nebevartojamas, nes yra u\xc5\xbedraustas. Prie\xc5\xa1 j\xc4\xaf u\xc5\xbedraud\xc5\xbeiant buvo naudojamas psichoterapijoje kaip priemon\xc4\x97 psichologiniams barjerams ma\xc5\xbeinti ir empatijai didinti bendraujant su psichoterapeutu.\n_START_SECTION_\nIstorija\n_START_PARAGRAPH_\nMDMA patentas buvo pateiktas K\xc5\xab\xc4\x8di\xc5\xb3 nakt\xc4\xaf 1912 metais. Patento savininkas Vokietijos kompanija Merck. Pirmasis MDMA susintetino vokietis Anton K\xc3\xb6llisch kiek anks\xc4\x8diau tais pa\xc4\x8diais metais. Antonas taip ir mir\xc4\x97 nesu\xc5\xbeinoj\xc4\x99s, jog susintetino tokios svarbos jungin\xc4\xaf, jog j\xc4\xaf po ma\xc5\xbeiau nei \xc5\xa1imtme\xc4\x8dio daugiau ar ma\xc5\xbeiau \xc5\xbeinos kiekvienas \xc5\xbemogus. MDMA po keleri\xc5\xb3 met\xc5\xb3 buvo beveik pamir\xc5\xa1tas._NEWLINE_Tik apie 1955 metus su juo v\xc4\x97l prad\xc4\x97jo eksperimentuoti JAV armija. Tada jis gavo kodin\xc4\xaf pavadinim\xc4\x85 EA-1475._NEWLINE_Kaip gatv\xc4\x97s narkotikas MDMA prad\xc4\x97jo sklisti nuo 1970 met\xc5\xb3. Pirmiausia buvo sutinkamas g\xc4\x97j\xc5\xb3 klubuose, bet plito greit ir jau 1990 metais paplito tarp paaugli\xc5\xb3 ir jaunimo. \xc5\xa0iandien tai viena i\xc5\xa1 5 populiariausi\xc5\xb3 narkotini\xc5\xb3 med\xc5\xbeiag\xc5\xb3.\n_START_SECTION_\nPriklausomyb\xc4\x97\n_START_PARAGRAPH_\nMDMA akivaizd\xc5\xbeiai sukelia tolerancij\xc4\x85, bet priklausomyb\xc4\x99 nuo MDMA labai sunku \xc4\xafvertinti, tai da\xc5\xbenai labai savita priklausomyb\xc4\x97s forma. Vokietijos universitet\xc5\xb3 atlikta apklausa () rodo, kad i\xc5\xa1 52 parinkt\xc5\xb3 vartotoj\xc5\xb3 net 43\xc2\xa0% turi priklausomyb\xc4\x99. \xc4\xaedomu tai, kad nemalon\xc5\xabs \xe2\x80\x9enutraukimo efektai\xe2\x80\x9c kurie paprastai siejami su fizine priklausomybe nors ir da\xc5\xbenai pastebimi tarp MDMA vartotoj\xc5\xb3, ta\xc4\x8diau detalesni tyrimai rodo, kad tokios priklausomyb\xc4\x97s jiems n\xc4\x97ra. Kito tyrimo duomenimis () i\xc5\xa1 prad\xc5\xbei\xc5\xb3 buvo nustatyta priklausomyb\xc4\x97 tam tikrai grupei \xc5\xbemoni\xc5\xb3, bet v\xc4\x97liau nuspr\xc4\x99sta, kad jos n\xc4\x97ra. Bendrai galima pasakyti, kad MDMA priklausomyb\xc4\x97s vertinimai labai kontroversi\xc5\xa1ki, su da\xc5\xbenu siekimu i\xc5\xa1p\xc5\xabsti pad\xc4\x97t\xc4\xaf, tod\xc4\x97l tiksliai apib\xc5\xabdinti gryno MDMA priklausomyb\xc4\x97s form\xc4\x85 ir dyd\xc4\xaf labai sunku. Labiausiai tik\xc4\x97tina, kad sukeliama stipri psichologin\xc4\x97 priklausomyb\xc4\x97 ir ilgesn\xc4\xaf laik\xc4\x85 vartojant lengva, savita fizin\xc4\x97s priklausomyb\xc4\x97s forma.'